open-index/open-wikipedia-markdown huggingface dataset:
James Anthony Bailey

**James Anthony Bailey** (alun perin **James Anthony McGinnes**; 4. heinäkuuta 1847 Detroit – 11. huhtikuuta 1906 New York) oli yhdysvaltalainen impressaari ja sirkuksen johtaja, joka saavutti suurta menestystä Barnum & Bailey sirkuksen toisena omistajana.

Bailey liittyi jo nuorena poikana kiertelevän sirkuksen matkaan. Vuonna 1872 hänestä tuli James E. Cooperin sirkuksen osakas. Se kiersi myöhemmin nimellä Great International Circus ympäri maailman, vieraillen muun muassa Australiassa, Uudessa Seelannissa, Jaavalla ja Etelä-Amerikassa. Vuonna 1876 sirkuksen nimeksi tuli Cooper, Bailey and Co.’s Circus, ja siitä tuli P. T. Barnumin Greatest Show on Earth -sirkuksen pahin kilpailija. Vuonna 1881 nämä kaksi yhdistyivät Barnum & Bailey -sirkukseksi. Baileyn neuvokas johtaminen yhdistettynä Barnumin markkinointikykyihin teki siitä sirkusalan merkittävimmän ja menestyneimmän yrityksen Yhdysvalloissa. Barnumin kuoltua 1891 Barnum & Bailey teki Baileyn johdolla useita menestyksekkäitä Euroopan kiertueita. Baileyn kuoltua vuonna 1906 Ringlingin veljekset osti Barnum & Baileyn, ja uusi sirkus sai nimen Ringling Bros. and Barnum & Bailey Circus, joka toimi yhtäjaksoisesti vuoteen 2017 asti.

## Lähteet
Antoine Faivre

**Antoine Faivre** (5. kesäkuuta 1934 Reims – 19. joulukuuta 2021) oli ranskalainen uskontotieteilijä ja esoteerisuuden tutkija. Hän oli  pitkäaikainen Sorbonnen yliopiston *[[École pratique des hautes études]]* -korkeakoulun professori.

## Lähteet
William Ramsay (maanviljelysneuvos)

**Axel William Ramsay** (11. joulukuuta 1867 Perniö – 20. maaliskuuta 1944 Helsinki) oli suomalainen kartanonomistaja, kunnallispoliitikko ja maanviljelysneuvos. Hän omisti Nissbackan kartanon Helsingin maalaiskunnassa (nyk. Vantaalla) vuodesta 1900.

William Ramsay kuului Ramsayn vanhaan aatelissukuun. Hänen vanhempansa olivat perniöläisen Melkkilän kartanon omistaja Johan August Ramsay ja Sofia Serafina Hellström. Hänen isoisänsä oli senaattori Carl August Ramsay ja setänsä muistelmakirjailijana tunnettu Anders Gustaf Ramsay. Ramsay kirjoitti ylioppilaaksi Helsingfors lyceumista vuonna 1887 ja valmistui agronomiksi Mustialan maanviljelysopistosta vuonna 1891. Toimittuaan kolme vuotta Melkkilän kartanon tilanhoitajana hän vuokrasi vuonna 1894 isältään tämän hieman aiemmin ostaman Nissbackan kartanon. Nissbacka siirtyi hänen omistukseensa vuonna 1900, Melkkilä periytyi myöhemmin hänen isoveljelleen. Puoli vuosisataa kestäneellä omistajakaudellaan Ramsay kehitti Nissbackasta karjatalouteen erikoistuneen suuren mallimaatilan. Hän rakennutti kartanolle vuonna 1913 valmistuneen komean uuden päärakennuksen, joka tosin tuhoutui tulipalossa 1935. Ramsay sai maanviljelysneuvoksen arvonimen vuonna 1922.

Ramsay vaikutti useissa maanviljelijöiden järjestöissä. Hän oli ruotsinkielisten maamiesseurojen liiton Svenska lantbrukssällskapens i Finland förbundin puheenjohtaja vuosina 1911–1927 sekä Finlands svenska jordägareförbundin varapuheenjohtaja vuosina 1922–1931. Ramsay osallistui vuonna 1907 Maanviljelijäin Maitokeskus Oy:n perustamiseen ja toimi sen ensimmäisenä johtokunnan puheenjohtajana kuolemaansa asti. Hän kuului myös Suomen Maalaisten Paloapuyhdistyksen sekä Crichtonin ja eräiden muiden teollisuusyritysten johtokuntiin. Lisäksi Ramsay oli Helsingin maalaiskunnan kuntakokouksen puheenjohtaja vuosina 1904–1906 ja sen seuraajaksi perustetun kunnanvaltuuston jäsen vuodesta 1907 sekä puheenjohtaja vuosina 1914–1928. Hänen puheenjohtajakautensa dramaattisin hetki oli 13.–14. elokuuta 1917 sattunut maankuulu tapaus, jossa väkijoukko piiritti Malmilla kokoontunutta kunnanvaltuustoa vuorokauden ajan ja pakotti sen hyväksymään palkankorotuksen hätäaputöihin. Ramsay edusti Ruotsalaista kansanpuoluetta eikä ollut vasemmiston suosiossa, joten hänet syrjäytettiin vuonna 1928 puheenjohtajan paikalta ja hänen seuraajakseen valittiin vasemmistososialisti K. H. Wiik.

Ramsayn puoliso oli kreivitär Märtha Eugenie Armfelt. Nissbackan peri heidän poikansa Carl August William Ramsay ja se on säilynyt hänen jälkeläistensä omistuksessa. Kartano tunnetaan nykyään tämän miniän, kuvanveistäjä Laila Pullinen-Ramsayn veistospuistosta.

## Lähteet

## Aiheesta muualla
*
Yhdysvaltain perustuslain 16. lisäys

**Yhdysvaltain perustuslain 16. lisäys** antaa kongressille oikeuden määrätä tuloveroja ilman, että niitä tarvitsee suhteuttaa osavaltioiden asukaslukuihin. Lisäys ratifioitiin vuonna 1913, ja se laadittiin sen jälkeen, kun Yhdysvaltain korkein oikeus oli päättänyt oikeustapauksen Pollock v. Farmer's Loan (1895) yhteydessä, että kongressin vuonna 1894 säätämä tuloverolaki oli vastoin perustuslakia. Lisäyksen ratifioinnin jälkeen progressiivisesta tuloverosta tuli liittovaltiolle merkittävä tulonlähde.

;Teksti:

Suomennettuna:

## Lähteet
*

### Viitteet

## Aiheesta muualla
*
Jakub Orliński

**Jakub Józef Orliński** (s. 8. joulukuuta 1990 Varsova) on puolalainen laulaja, jonka ääniala on kontratenori. Hän on myös tunnettu breakdance-esiintyjä.

## Koulutus ja ura
Orliński aloitti uransa Berenika Jozajtisin johtamassa Gregorianum-mieskuorossa, joka esiintyi sekä Puolassa että ulkomailla.  Hän opiskeli Varsovan Frédéric Chopin -musiikkiyliopistossa, jossa suoritti maisterin tutkinnon vuonna 2012. Vuodesta 2011 alkaen hän on osallistunut laulukilpailuihin eri puolilla Eurooppaa ja Yhdysvaltoja.

## Palkinnot

*Erityismaininta ensimmäisessä kansainvälisessä Vanhan laulumusiikin kilpailussa "Canticum Gaudium", Poznańissa, Puolassa (2011)
*Ensimmäinen palkinto kansainvälisessä Rodolf Petral -laulukilpailussa, Žilinassa, Slovakiassa (2012)
*Erityistunnustus VI European Opera Singing Competition DEBUT:issa, Weikersheimissa, Saksassa, (2012)
*Ensimmäinen palkinto Marcella Kochañska Sembrich -laulukilpailussa, New Yorkissa, Yhdysvalloissa (2015)
*Toinen palkinto IX kansainvälisessä Stanisław Moniuszko -laulukilpailussa, Varsovassa, Puolassa (2016)
*Ensimmäinen sija Lyndon Woodside Oratorio -soolokilpailussa, New Yorkissa, Yhdysvalloissa (2016)
*Ensimmäinen sija suuressa finaalissa Metropolitan Opera National Council Auditions -kilpailussa New Yorkissa, Yhdysvalloissa (2016)

## Lähteet

## Aiheesta muualla

*
Lauri Pimiä

**Lauri Pimiä** (25. maaliskuuta 1911 Kivennapa – 14. helmikuuta 1996 Helsinki) oli suomalainen matemaatikko ja Turun yliopiston matematiikan apulaisprofessori. 

Lauri Pimiä ryhtyi sotien välisenä aikana opiskelemaan geometriaa professori Ernst Lindelöfin alaisuudessa. Hänet nimitettiin assistentiksi Helsingin yliopistoon vuonna 1936, ja kaksi vuotta tämän jälkeen hän väitteli tohtoriksi geometriassa. Dosentiksi hänet nimitettiin vuonna 1944. Hän oli yhteistyössä erityisesti Tanskan ja Itävallan tunnettujen geometrikkojen kanssa. 

Toisen maailmansodan aikana hän oli ensin tykistön koelaitoksen, sittemmin puolustusvoimien optisen laitoksen johtaja. Hänen sotilasarvonsa oli luutnantti. 

Sodan jälkeen Pimiä toimi ensin opettajana Helsingin tyttölukiossa ja Taideteollisen oppilaitoksen rehtorina. Turun yliopistossa matematiikan apulaisprofessorina hän vaikutti tunnettuine luennoimistaitoinensa vuodesta 1950 aina vuoteen 1974 saakka, jolloin hän jäi eläkkeelle. Hän oli myös professorin virkaa hoitavana Turun kauppakorkeakoulussa. Hän harrasti šakkia. 

## Lähteet

## Aiheesta muualla
*Lauri Pimiä Finnan sivuilla
Fredrik Skavlan

**Fredrik Skavlan** (s. 2. syyskuuta 1966 Oslo, Norja) on norjalainen televisiojuontaja, toimittaja ja sarjakuvapiirtäjä. 

## Ura
Vuosina 1998–2007 Skavlan juonsi keskusteluohjelmaa *[[Først & sist]]*, jolla oli yli miljoona katsojaa joka perjantai-ilta. Hän voitti parhaan juontajan Gullruten-palkinnon vuonna 1999. Ollessaan ensin tauolla norjalaisesta yleisradioyhtiöstä Norsk Rikskringkastingista, Skavlan aloitti oman ohjelmansa ruotsalaisella yleisradioyhtiöllä Sveriges Televisionilla vuoden 2009 keväällä. Ohjelma voitti ensimmäisen Pohjoismaisen kielipalkinnon vuonna 2010. 

Skavlan työskenteli alun perin toimittajana ja sarjakuvapiirtäjänä useille norjalaisille sanomalehdille, kuten *[[Morgenbladet]]ille* ja *[[Dagbladet]]ille*. Hän on myös kuvittanut useita kirjoja, muun muassa Unni Lindellin lastenkirjan *Nifse Nella og nattskolen* (2008).

## Filmografia
### Televisio
**[[Først & sist]]* (1998–2007)
**[[Skavlan]]* (2009–)

## Palkinnot

## Lähteet

## Aiheesta muualla

*''Skavlan''-ohjelman viralliset kotisivut
Tim Conway

**Thomas Daniel ”Tim” Conway** (15. joulukuuta 1933 Willoughby, Ohio – 14. toukokuuta 2019 Los Angeles, Kalifornia) oli yhdysvaltalainen näyttelijä ja koomikko.

## Ura
Conway opiskeli Bowling Greenin osavaltionyliopistossa, jossa hän erikoistui puheeseen ja radioon. Hän aloitti uransa viihdeteollisuudessa radiossa. Hän otti tuolloin käyttöönsä etunimen ”Tim”, koska asemalla oli jo ennestään töissä Tom Conway -niminen näyttelijä. Palveltuaan armeijassa Conway palasi Clevelandiin, missä hän työskenteli Ernie Andersonin kanssa vuosina 1958–1962.

Conway nousi tunnetuksi toiseen maailmansotaan sijoittuneesta tilannekomediasta *[[McHale’s Navy]]*, jossa hän näytteli vuosina 1962–1966. Siitä hän sai myös vuonna 1963 uransa ensimmäisen Emmy-ehdokkuutensa. Komediasarjassa *[[The Carol Burnett Show]]* Conway näytteli vuosina 1967–1978. Hän oli vuodesta 1975 lähtien Carol Burnettin komediaryhmän keskeisimpiä jäseniä. Ohjelmasta hän voitti näyttelijänä kolme Emmyä ja käsikirjoittajana yhden.

Conway näytteli 1970-luvulla useissa Walt Disney Picturesin perhe-elokuvissa. Hänen ensimmäinen Disney-elokuvansa oli vuonna 1973 ensi-iltansa saanut *[[Nanu – villimies viidakosta]]*. Sitä seurasivat *[[Omenapiiras-jengi]]*, *[[Gus – kaikkien aikojen aasinpotku]]* ja *[[Takkuturkki]]*. Conwayn myös käsikirjoitti komediat *[[They Went That-A-Way & That-A-Way]]* ja *[[The Prize Fighter]]*. Hänellä oli 13-osainen sarja *[[The Tim Conway Show]]* vuosina 1980–1981 ja lyhytkestoinen *[[Ace Crawford, Private Eye]]* vuonna 1983.

Conway oli 1990-luvulla muun muassa säännöllinen vieras komediasarjassa *[[Pulmuset (televisiosarja)|Pulmuset]]*. Vierailustaan sarjassa *Coach* Conway palkittiin Emmyllä. Hän vieraili myös televisiosarjoissa *[[The Larry Sanders Show]]*, *[[Hei, olen Susan]]*, *[[The Drew Carey Show]]* ja *[[Hulluna sinuun]]*. *[[Samon katon sarjassa]]* hän esiintyi säännöllisesti vuosina 2001–2005. Conway voitti uransa kuudennen Emmyn vierailustaan televisiosarjassa *[[30 Rock]]* (2008). Tämän jälkeen hän näytteli vielä muun muassa sarjoissa *[[C.S.I.]]*, *[[Hot in Cleveland]]*, *[[Miehen puolikkaat]]* ja *[[Glee]]*.

## Kuolema
Conway kuoli  14. toukokuuta 2019 kotonaan Los Angelesissa.

## Lähteet

## Aiheesta muualla

* Tim Conwayin virallinen sivusto  
* 
* Voice Chasers
Paikallismuseo

**Paikallismuseolla** tarkoitetaan ei-ammatillisesti hoidettua museota, joka ei täytä museolain määritelmää ammatillisesti hoidetusta museosta. Yleensä paikallismuseot ovat vapaaehtoisvoimin tai sivutoimisesti hoidettuja kotiseutumuseoita, erikoismuseoita tai muita museoita. Suurin osa niistä on säätiön, yhdistyksen tai kunnan omistuksessa.

Suomessa on yli tuhat paikallismuseota ja ne ylläpitävät paikallisesti ja kansallisesti merkittävää kulttuuriperintöä, usein hyvin niukoin taloudellisin resurssein. Vuonna 2012 niiden kokoelmissa oli yli 2,4 miljoonaa objektia ja yli 3000 historiallista rakennusta.
## Luettelo museoista

## Lähteet

## Aiheesta muualla
*
Lorenzo Mascheroni

**Lorenzo Mascheroni** (13. toukokuuta 1750 – 14. heinäkuuta 1800) oli italialainen matemaatikko.

Mascheroni syntyi Bergamossa, Lombardiassa ja opiskeli Paviassa, jonne hänet nimitettiin algebran ja geometrian professoriksi vuonna 1786.

Vuonna 1790 hän esitti Eulerin–Mascheronin vakiolle arvon 31 desimaalin tarkkuudella, tosin desimaalit 20:nnestä eteenpäin osoittautuivat virheellisiksi.  Vakiolla on todettu sittemmin yhteys gammafunktioon. 

Hänet tunnetaan myös Mohrin–Mascheronin lauseesta, jonka hän todisti *Geometria del compasso* kirjassaan 1797. Tosin prioriteetti tämän teoreeman löytämisestä kuuluu tanskalaiselle matemaatikolle Georg Mohrille, joka esitti todistuksen sille jo vuonna 1672. Mascheroni ei todennäköisesti tuntenut Mohrin aikaisempaa työtä.

## Lähteet

## Aiheesta muualla
Peavey Electronics

**Peavey Electronics Corporation** (yksinkertaisesti vain **Peavey**) on yhdysvaltalainen kielisoittimia ja vahvistimia valmistava, kehittävä ja suunnitteleva yhtiö; joka on yksi maailman suurimpia. Yhtiön päämaja on Meridianissa, Missisippissä, Yhdysvalloissa.      

Hartley Peavey - joka rakensi ensimmäisen vahvistimensa vuonna 1957 - perusti Peavey Electronics Corporationin vuonna 1965 autotalliinsa. Yhtiö on yksityisomistuksessa, ja on kasvanut yhdeksi maailman arvostetuimmista soitin- ja vahvistinmerkeistä.        

Tunnettuja Peavey-laitteita käyttäviä artisteja ovat muun muassa Eddie Van Halen, joka siirtyi myöhemmällä urallaan kuuluisasta Frankenstrat-kitarasta Peavey Wolfgang -malliin; ja kitaristi Joe Satriani jolla on hänelle suunniteltu Peavey-kitaravahvistin. Myös Acceptin basisti Peter Baltes käyttää Peaveyn bassovahvistimia.
Klotrimatsoli

**Klotrimatsoli** (C22H17N2Cl) on imidatsolijohdannaisiin kuuluva aromaattinen orgaaninen yhdiste. Yhdistettä käytetään lääketieteessä ja eläinlääketieteessä sieni-infektioiden hoitoon. Klotrimatsoli kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Huoneenlämpötilassa klotrimatsoli on valkoista tai vaaleankellertävää kiteistä ainetta. Yhdiste liukenee hieman veteen ja liuokset ovat heikosti emäksisiä. Klotrimatsoli liukenee useaan orgaaniseen liuottimeen kuten metanoliin, asetoniin, kloroformiin ja tolueeniin. Klotrimatsolin sieniä ja homeiden kasvua estävät ominaisuudet perustuvat siihen, että se estää erästä sytokromi P450-ryhmään kuuluvaa entsyymiä muodostamasta sienten soluseinään tarvittavaa ergosterolia. Tämä heikentää soluseinää ja estää uuden soluseinän muodostumisen. Klotrimatsoli tehoaa useisiin sieniin ja homeisiin esimerkiksi *Candida*- ja *Aspergillus*- sukujen lajeihin. Aikaisemmin klortimatsolia on annosteltu tablettina, mutta lääkeaineen huonon imeytyvyyden ja haittavaikutuksien vuoksi sitä annostellaan nykyisin vain paikallisesti voiteena. Yhdistettä käytetään emättimen hiivasienitulehduksen ja eräiden ihon sieni-infektioiden hoidossa.

## Haittavaikutukset
Klotrimatsoli voi aiheuttaa ihon ärsytystä ja yliherkkyysreaktioita. Tablettina se aiheuttaa huonovointisuutta ja voi aiheuttaa myös keskushermostoperäisiä haittavaikutuksia kuten harhanäkyjä.

## Valmistus
Klotrimatsolin valmistuksen ensimmäisessä vaiheessa o-klooritolueeni kloorataan UV-säteilytyksen alaisena o-klooribentsotrikloridiksi. Seuraava vaihe on tämän välituotteen ja bentseenin välinen Friedel–Crafts-alkylointireaktio, jossa tuotteena muodostuu 2-klooritrifenyylimetyylikloridia. 2-Klooritrifenyylimetyylikloridi reagoi imidatsolin kanssa trietyyliamiinin läsnä ollessa muodostaen klotrimatsolia.
:

## Lähteet
Jasmin Manninen

**Jasmin Manninen** (s. 3. tammikuuta 1999) on suomalainen taekwondoin. Hänen merkittävimpiä kansainvälisiä saavutuksiaan on toinen sija G1 Dutch Openissa 2019 alle 62-kiloisten luokassa. Hän on voittanut Suomen-mestaruuden 2017, 2018, 2019, 2020 ja 2021. Hän kilpaili Euroopan-mestaruuskilpailuissa 2018 ja osallistui myös maailmanmestaruuskilpailuihin 2019. Suomessa Manninen edustaa paimiolaista Action Sport Centeriä. Hän asuu, opiskelee ja harjoittelee Turussa. 

## Lähteet
Bodökobben

**Bodökobben** on rakentamaton saari lounaisessa Espoossa Suvisaariston pääsaarten ja Lehtisaarten välisellä merialueella. Virallisessa kaupunginosajaossa se kuuluu Suvisaaristoon. Stora Bodö puolestaan sijaitsee kapean salmen erottamana Bodökobbenin pohjoispuolella.

Bodökobbenin pinta-ala on 1,2 hehtaaria. Saaren mitat niin etelästä pohjoiseen kuin lännestä itään ovat noin 120–130 metriä. Noin puolet pinta-alasta on puutonta rantakalliota ja puolet mäntyvaltaista kangasmetsää. Saaren etelärannalla on matalakasvuinen rantaniitty. Saarella kasvaa muun muassa isorantasappi, keltamaite, merirannikki, rönsyrölli ja suolavihvilä.

## Lähteet

## Aiheesta muualla
*Tiedostopalvelu.maanmittauslaitos.fi
*Bodökobben, Uusimaa, Suomi — Sunrise, Sunset and Daylength
*Foreca: Sää Bodökobben, Espoo
*MML Paikannimet linkitettynä tietona:  Bodökobben Saari
Magnus Chase

**Magnus Chase** () on Rick Riordanin kirjoittama kolmiosainen fantasiakirjasarja. Se pohjautuu skandinaaviseen mytologiaan ja sijoittuu samaan universumiin kuin *[[Percy Jackson (kirjasarja)|Percy Jackson]]*,
*[[Olympoksen sankarit]]*, *[[Kanen aikakirjat]]* ja *[[Apollon (kirjasarja)|Apollon]]*. Ensimmäinen kirja, *[[Kesän miekka]]*, julkaistiin 6. lokakuuta 2015. Toinen osa, *[[Thorin vasara (kirja)|Thorin vasara]]*, julkaistiin 4. lokakuuta 2016. Kolmas ja viimeinen osa, *[[Kuolleiden laiva]]*, julkaistiin 3. lokakuuta 2017.

## Lähteet
Niko Saarinen (taekwondoin)

**Niko Saarinen** (s. 30. syyskuuta 2000) on suomalainen taekwondoin. Hän on menestynyt juniorisarjoissa ja ollut aikuisten sarjassakin pitkään Suomen parhaita. 

Saarinen  on voittanut alle 63-kiloisten luokassa Pohjoismaiden-mestaruuden vuosina 2018 ja 2019. Saarinen on myös on voittanut Suomen-mestaruuden alle 54-kiloisten luokassa 14-vuotiaana vuonna 2014, alle 58-kiloisissa vuonna 2015, alle 63-kiloisissa vuonna 2016 sekä niin alle 63-kiloisten kuin alle 68-kiloistenkin luokassa vuosina 2017 ja 2018. 

Hän kilpaili Euroopan-mestaruuskilpailuissa 2018 ja 2021 ja osallistui myös maailmanmestaruuskilpailuihin 2019. Suomessa Saarinen edustaa turkulaisseura Budokwaita.

## Lähteet
Munkholmarna

**Munkholmarna** on saari lounaisessa Espoossa Moisöfjärdenin merialueella. Virallisessa kaupunginosajaossa saari kuuluu Suvisaaristoon.

Munkholmarnan pinta-ala on 1,5 hehtaaria ja kaakkois–luoteissuuntainen pituus noin 200 metriä. Aiemmin Munkholmarna käsitti kaksi saarta, jotka maatumisen myötä kasvoivat yhteen. Suurempaa saarta kutsuttiin yksiköllisellä proprilla Munkholmen. Toisinaan saaren itäosaa kutsutaan edelleen nimellä Lilla Munkholmen ja länsiosaa nimellä Stora Munkholmen. Ympäristössä on useita Munk-pohjaisia nimiä. Munkholmar-saarten nimestä on tietoa aina 1600-luvun lopulta alkaen. Moisöfjärdenin Munkholmar-nimeä on selitetty esimerkiksi saaressa sijaitsevalla kaapupukuista munkkia muistuttavalla kivellä, jonka voi havaita veneväylältä.

## Lähteet

## Aiheesta muualla
*Tiedostopalvelu.maanmittauslaitos.fi
*Munkholmarna, Uusimaa, Suomi — Sunrise, Sunset and Daylength
*Foreca: Sää Munkholmarna, Espoo
How’s This?

**"How’s This?"** ( Hangul : 어때?; RR : eottae?) on eteläkorealaisen laulajan ja räppärin Hyunan on laulu hänen viidennestä EP-levyltään, *A’wesome (2016)*. Sen ovat kirjoittaneet Hyuna, Big Sancho ja Seo Jaewoo, ja jälkimmäisen tuottama. Kappale julkaistiin title trackinä 1. elokuuta 2016. Hyuna esitti kappaleen useista Etelä-Korean musiikkiohjelmista, mukaan lukien M Countdownissa ja Inkigayossa, joissa hän voitti myös musiikkinäytöspalkinnon. 

Laulu oli parhaimmillaan Gaonin digitaalilistalla ja US World Digital Chartissä neljäntenä. 

## Sävellys
Hyuna, Big Sancho ja Seo Jae-woo kirjoittivat kappaleen "How's This" ja sen tuotti Jae-woo. Fuse-kanavan Jeff Benjamin kuvaili laulua "tyypillisenä klubihittinä", joka "vaihtelee eri genrejen välillä hakkaavaan biitin. 

## Listasijoitus
Laulu debytoi sijalla 5 Gaon Digital Chart -listalla 31. heinäkuuta - 6. elokuuta 2016 välisenä aikana; kappalella oli 102 587 latausta ja 2 201 140 kuuntelua. Kappale debytoi myös sijalla 16 elokuun 2016 listalla, ja sille oli kerääntynyt 190 625 latausta ja 7 372 262 kuuntelua. 

## Musiikkivideo
"How’s This?":n musiikkivideo julkaistiin myös 1. elokuuta. Sen ohjasi Zanybrosin Hong Won-ki, ja sijoittui klubille ja mukana oli sata tanssijaa. "How’s This?" oli useiden musiikkilistojen huipulla julkaisun jälkeen, ja sen musiikkivideo saavutti yli 2 miljoonaa näyttökertaa 24 tunnissa. 

## Palkinnot ja ehdokkuudet

## Lähteet
Mega Man (elokuva)

**Mega Man** on tuotannossa oleva elokuva, joka perustuu Capcomin samannimiseen videopelisarjaan ja hahmoon.

## Tuotanto
Elokuva virallisesti ilmoitettiin vuoden 2018 lokakuussa olevan työn alla. Elokuussa 2019 projekti jouduttiin kuitenkin laittamaan jäähylle, kun The Walt Disney Company osti 20th Century Foxin itselleen. Saman vuoden lokakuussa Capcom vakuutti, että elokuva on silti toteutumassa.

## Lähteet
Lucas Hedges

**Lucas Hedges** (s. 12. joulukuuta 1996 New York) on yhdysvaltalainen näyttelijä.

Näyttelijänuransa alussa Hedges esiintyi pienissä sivurooleissa muun muassa Jason Reitmanin ohjaamassa *[[Labor Day (elokuva)|Labor Dayssa]]* (2013) sekä Wes Andersonin elokuvissa *[[Moonrise Kingdom]]* (2012) ja *[[The Grand Budapest Hotel]]* (2014). Läpimurtoroolistaan vuoden 2016 elokuvassa *[[Manchester by the Sea]]* hän ansaitsi sekä ylistystä kriitikoilta että Parhaan miessivuosan Oscar-ehdokkuuden. Seuraavana vuonna Hedges esiintyi Greta Gerwigin elokuvassa *[[Lady Bird (elokuva)|Lady Bird]]* sekä Martin McDonaghin mustassa komediassa *[[Three Billboards Outside Ebbing, Missouri]]*. Hedges sai parhaan miespääosan Golden Globe-ehdokkuuden näyteltyään pääroolia vuoden 2018 elokuvassa *[[Boy Erased]]*.

Hedges on ohjaaja-käsikirjoittaja Peter Hedgesin poika.

## Filmografia

## Lähteet
Druidstone: The Secret of the Menhir Forest

**Druidstone: The Secret of the Menhir Forest** on Ctrl Alt Ninjan kehittämä ja julkaisema taktinen roolipeli. Peli on julkaistu 15. toukokuuta  Windowsille.

## Pelaaminen
Pelaaminen keskittyy kohtaamisten yksityiskohtiin. Pelaamista on sanottu helposti lähestyttäväksi huolimatta sen vaikeustasosta.

## Kehitys
Pelin kehittäjät Juho Salila ja Petri Häkkinen päättivät aloittaa uuden firman, jotta ei olisi paineita tehdä seuraajaa *[[Legend of Grimrock 2]]:lle*. Kehittäjät päättivät myös olla ilman ennakkojulkaisua ja joukkorahoitusta, joista jälkimmäinen on ylimääräistä työtä.

Alkuvaiheessa suunnitelmana oli käyttää proseduraalista generointia kenttien luomiseen, mutta hyvältä näyttävien kenttien tekeminen olisi vaikeampaa. Käsintehdyissä kentissä on myös enemmän variaatioita pelitaktiikoissa. Älykäs tasosuunnittelu oli yksi seikka joka teki *Grimrock*-sarjasta muistettavan.

Peli on saanut inspiraatiota lautaroolipeleistä kuten *[[Dungeons & Dragons]]* ja *[[HeroQuest]]*. Muita inspiraation lähteitä ovat olleet *[[Gloomhaven]]* ja *[[Into The Breach]]*.

## Lähteet

## Aiheesta muualla
* Pelin kotisivut
Hains

**Hains** voi tarkoittaa ainakin seuraavia:

* David Hains, australialainen liikemies
* Gaston Hains (1921&ndash;1986), kanadalainen roomalaiskatolinen piispa
* Peter Conover Hains (1840&ndash;1921), yhdysvaltalainen kenraalimajuri
* Peter Conover Hains II, yhdysvaltalainen upseeri ja henkirikollinen
* Peter Conover Hains III (1901&ndash;1998), yhdysvaltalainen kenraalimajuri ja olympiaurheilija
* Raymond Hains (1926&ndash;2005), ranskalainen taiteilija
* Thornton Jenkins Hains, yhdysvaltalainen kirjailija

## Katso myös
* Haines (täsmennyssivu)
Haines (täsmennyssivu)

**Haines** voi tarkoittaa ainakin seuraavia:

## Paikat

* Haines, kaupunki Alaskassa
* Hainesin piirikunta, piirikunta Alaskassa

## Henkilöt

* Avril Haines (s. 1969), yhdysvaltalainen juristi ja virkamies
* David Cawthorne Haines (1970&ndash;2014), brittiläinen ISIS-järjestön teloittama avustustyöntekijä
* Hector Haines (s. 1989), brittiläinen suunnistaja
* Jackson Haines (1840&ndash;1875), yhdysvaltalainen balettitanssija ja taitoluistelija
* Larry Haines (1918&ndash;2008), yhdysvaltalainen näyttelijä
* Randa Haines (s. 1945), yhdysvaltalainen elokuvaohjaaja
* Tim Haines, brittiläinen kirjailija, elokuvaohjaaja, -käsikirjoittaja ja -tuottaja

### Kuvitteelliset

* Steve Haines, henkilöhahmo videopelissä *[[Grand Theft Auto V]]*.

## Katso myös

* Hains
Humsafar

**Humsafar** on Intialaisen laulaja KKn toinen studioalbumi. Se julkaistiin vuonna 2008
## Kappaleet
# 
# 
# 
# 
# 
# 
# 
# 
# 
# 

## Lähteet
Hjalmar Söderström

**Hjalmar Werner Söderström** (16. syyskuuta 1888 Porvoo – 30. marraskuuta 1954 Lahti) oli lääkäri, joka julkaisi useita tietokirjoja. 
 
## Henkilöhistoria
Hjalmar Söderströmin vanhemmat olivat kirjankustantaja Werner Söderström ja Viola Emilia Winter ja puoliso vuodesta 1914 musiikinopettaja Ingrid Elisabeth Boisman. Söderström tuli ylioppilaaksi 1907 ja valmistui lääketieteen lisensiaatiksi 1922, tohtoriksi hän väitteli 1930. Söderström toimi Marian sairaalan ylimääräisenä apulaislääkärinä 1923–1926, Helsingin kulkutautisairaalan apulaislääkärinä 1927–1930 ja Lahden kaupunginlääkärinä vuodesta 1935.

## Julkaisuja
* *Kahta vuotta nuorempien tuberkuliinipositiivisten lasten prognoosista*, 1929 (väitöskirja)
* *Laskeutumisreaktio typhus abdominalis- ja paratyphus- B taudeissa*, 1929
* *Imeväisten varhaiskuolleisuus*, 1933
* *Kulkutaudit ja niiden ehkäiseminen*, 1933, Hjalmar Söderström, Herman von Willebrand
* *Lapsen terveys: neuvoja pikkulapsen hoidossa ja ravitsemisessa*, 1933
* *Perhelääkäri: aakkosellinen hakemisto ihmisruumiin taudeista, lääkkeistä, hoitotavoista ym. näiden yhteydessä olevista seikoista*, 1935

## Lähteet
Kambakkht Ishq

**Kambakkht Ishq** (suomeksi ”Uskomaton rakkaus”)  on vuonna 2009 ilmestynyt Sabbir Khanin ohjaama intialainen hindinkielinen toimintakomediaelokuva. 

## Näyttelijät

## Soundtrack

## Lähteet

## Aiheesta muualla
*
Folegandros (kaupunki)

**Folegandros** (, myös *Folekandros*,  ja *Felokandros*, ; ) oli antiikin aikainen kaupunki ja kaupunkivaltio (*polis*) Folegandroksen saarella Kreikassa. Sen kaupunkikeskus sijaitsi nykyisen Folégandroksen kylän paikalla.

## Maantiede

Folegandroksen poliksen kaupunkikeskus sijaitsi samannimisen saaren pohjoisrannikolla sen nykyisen pääkylän Folégandroksen kylän eli Chóran paikalla. Kaupungin akropoliina eli linnavuorena ja yläkaupunkina toimi kylän koillispuolella oleva nykyisin nimellä Palaiókastro (”Vanha linna”) tunnettu huippu, jossa nykyisin on Neitsyt Marian kuolonuneen nukkumiselle (*Koímisi tis Theotókou*, *Panagía*) omistettu kirkko.

Folegandroksen kaupunkivaltion alaisuuteen kuului koko Folegandroksen saari, joka sijaitsee antiikin nimistöllä Meloksen ja Sikinoksen saarten välissä, eikä sillä ollut muita poliksia. Stefanos Byzantionlainen luki saaren Sporadeihin, mutta nykyisin se luetaan Kykladeihin.

## Historia

Folegandroksen saari sai kreikkalaisessa mytologiassa nimensä samannimisestä kuningas Minoksen pojasta. Tämä kertoo sen esihistoriallisista yhteyksistä Kreetan minolaiseen kulttuuriin. Perinteessä saaren alkuperäisiä asukkaita ennen minolaisten tuloa olivat kaarialaiset.

Antiikin aikana Folegandros oli doorilaisten asuttama. Kaupungin tiedetään olleen olemassa poliksena suuren osan klassista kautta ja ainakin vielä hellenistisen kauden alussa. Se on luetteloitu polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Kaupungin kansalaisesta käytettiin etnonyymejä *Folegandrios* () ja *Folegandrīnos* (). 

Folegandroksen historiasta tiedetään antiikin lähteistä vain vähän. Klassisella kaudella 400-luvun eaa. jälkimmäisellä puoliskolla kaupunki kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 417–415 eaa. Folegandroksessa tiedetään olleen bule eli neuvosto ja demos eli kansankokous. Roomalaisella kaudella saari toimi monien muiden Egeanmeren saarten tavoin karkotuspaikkana.

## Rakennukset ja löydökset

Folegandroksen kaupungista on säilynyt vain vähäisiä antiikin aikaisia ja varhaisbysanttilaisia jäänteitä nykyisen kylän ympäristössä. Niitä on näkyvissä jonkin verran erityisesti akropoliilla. Saarella oli Apollonin ja Artemiin kultit ja näin oletettavasti näille omistetut pyhäköt. Artemiin pyhäköksi arveltuja raunioita on löydetty.

## Lähteet

## Aiheesta muualla
Helene (kaupunki)

**Helene** (, ) oli antiikin aikainen kaupunki ja kaupunkivaltio (*polis*) samannimisellä saarella (nyk. Makrónisos) Attikan rannikon edustalla Kreikassa.

## Maantiede

Helenen kaupunkivaltion alaisuuteen kuului koko Helenen saari, eikä sillä ollut muita poliksia. Kaupunkivaltion alue oli suhteellisen pienikokoinen, noin 18 neliökilometriä, koska siihen ei kuulunut muita alueita. Saari on pitkä ja kapea ja ulottui Attikan rannikolla Thorikoksen edustalta Sunionin niemelle. Saari tunnettiin pituutensa vuoksi myös nimellä *Makris* (). Artemidoros luki Helenen saaren Kykladeihin, kun taas Strabon luki sen niiden ulkopuolelle. Strabon laski saaren pituudeksi 60 stadioninmittaa; todellisuudessa se on pidempi, lähes 13 kilometriä.

## Historia

Varhaisimmat löydöt saarelta ovat neoliittiselta kaudelta. Strabonin ja Pausaniaan mukaan saari sai antiikin aikaisen nimensä Helenasta eli Helenestä, Menelaoksen puolisosta kreikkalaisessa mytologiassa. Pausaniaan mukaan syynä oli se, että Helena ja Menelaos astuivat maihin saarella palatessaan Troijasta sen valloituksen jälkeen. Strabon taas piti saarta virheellisesti samana kuin Homeroksen mainitsema Kranae, jonka kautta Helena pakeni Troijaan yhdessä Pariksen kanssa ennen sotaa. Kranae sijaitsi kuitenkin Lakonian rannikolla.

Helene on ollut pieni kaupunki, eikä sen historiasta tiedetä juuri mitään. Kaupunki on ollut olemassa poliksena oletettavasti suuren osan klassista kautta ja ainakin vielä hellenistisen kauden alussa. Sen mainitsee saariston polisten joukossa Pseudo-Skylaks. Kaupungin kansalaisesta käytettiin etnonyymejä *Helenaios* (), *Heleneios* () ja *Helenitēs* (). 

## Rakennukset ja löydökset

Saarelta on tehty joitakin antiikin aikaisia löytöjä. Nykyiset Pyhän Georgioksen (Pyhän Yrjön, *Ágios Geórgios*) ja Neitsyt Marian (*Panagía*) kirkot on rakennettu antiikin aikaisten rakennusten paikalle.

## Lähteet
Keskuskartano

**Keskuskartano** on Porissa sijaitseva asuin- ja liikerakennus, joka on valmistunut vuonna 1962. Sen on suunnitellut arkkitehti Charles Hagan. Keskusaukion laidalla sijaitsevassa rakennuksessa on 162 asuntoa, ja se oli valmistuessaan Pohjoismaiden suurin vuokratalo. 

Rakennuttaja oli insinööri Pentti Piisi, joka oli jo vuonna 1959 rakennuttanut Keskusaukion tuntumaan 12-kerroksisen Koivistonportin. Keskuskartanossa toimii muun muassa Hotelli Amado, joka aiemmin tunnettiin nimellä Hotelli Karhun Kruunu.

Talon ylimmässä kerroksessa oli suuri tulipalo 15. toukokuuta 2019. Se tuhosi rakennuksen koko ullakkokerroksen, ja kaikki noin 250 asukasta jouduttiin evakuoimaan.

## Lähteet
Myyrä (vakoilu)

**Myyrä** on vakoilussa käytetty termi.

Nimikkeellä tarkoitetaan syvälle johonkin hallintoon, tiedusteluvirastoon tai teollisuuslaitokseen solutettua ammattitaitoista henkilöä, jonka nimenomainen tehtävä on hankkia salaista tietoa joko tiedustelu- tai taloudellisessa tarkoituksessa. Viimemainitun kohdalla puhutaan teollisuusvakoilusta.

Nimitys lienee syntynyt luontaisesti; eräät myyrälajit, jotka vahingoittavat hyötykasvien juuria, ovat äärimmäisen vaikeasti torjuttavia. Englanniksi käytetty nimitys *mole* tarkoittaa kontiaista eli maamyyrää.

Eräitä tunnetuimpia myyriä olivat Ethel ja Julius Rosenberg, jotka tuomittiin kuolemaan ja teloitettiin atomisalaisuuksien vuotamisesta Neuvostoliittoon. Heidän syyllisyytensä on tosin kyseenalaistettu myöhemmin.

Suomalaisessa televisiosarja *[[Myyrä (televisiosarja)|Myyrässä]]* (joka perustuu belgialaiseen *[[De Mol (televisiosarja)|De Mol]]*-formaattiin) tehtävien sabotoijaa kutsutaan nimellä Myyrä. Tästä käytetään myös nimeä kaksoisagentti.

## Katso myös
*Kaksoisagentti
Joel Koch

**Joel Koch** (s. 12. heinäkuuta 1998) on suomalainen tubettaja, joka tunnetaan sosiaalisessa mediassa paremmin nimellä **JKokki**. Hän kuvaa pääasiassa Minecraftista Youtube-kanavalleen videoita, jotka on suunnattu lapsille sekä nuorille. Helmikuussa 2025 kanavalla on yli 113&nbsp;000 tilaajaa, ja hänen videoitaan on katsottu lähes 60 miljoonaa kertaa.

## Ura
Koch aloitti videoiden tekemisen alkuvuonna 2013. Ensimmäiset vuodet eivät vielä nostaneet häntä suosioon, mutta vuonna 2015 hänen kanavansa lähti nousuun keräten lähes 15&nbsp;000 uutta tilaajaa kesän aikana. Vuonna 2019 hän oli yksi suosituimmista suomenkielisistä pelitubettajista.

Youtube-uransa ohella Koch työskentelee täysipäiväisenä ohjelmoijana. Hän valmistui datanomiksi vuonna 2017.

## Lähteet
Sirkka-Liisa Eriksson

**Sirkka-Liisa Anneli Eriksson** (sukunimi myös *Eriksson-Bique*; s. 8. tammikuuta 1958) on suomalainen matemaatikko, joka työskentelee Helsingin yliopiston matematiikan yliopistonlehtorina. Hän oli aiemmin Tampereen teknillisen yliopiston matematiikan professori (2004–2016).

Eriksson tuli ylioppilaaksi Valkeakosken lukiosta (1977). Hän opiskeli ripeästi filosofian kandidaatiksi Tampereen yliopistossa (FK 1980). Hän valmistui edelleen Joensuun yliopistosta filosofian lisensiaatiksi (1982) ja tohtoriksi (1984). Hänen englanninkielinen väitöskirjansa (1984) oli otsikoitu *Hyperharmonic Cones and Hyperharmonic Morphisms*. Hän on ollut Joensuun yliopiston dosentti vuodesta 1989 ja Helsingin yliopiston dosentti vuodesta 1999.

Eriksson on työskennellyt Joensuun yliopiston tutkimusapulaisena (1981–1983), Suomen Akatemian tutkimusassistenttina (1983–1985) ja nuorempana tutkija (1986–1988). Hän oli postdoc-tutkijana Saksan Nürnbergin Erlangenin yliopistossa (1984–1985) ja Yhdysvaltain Seattlen Washingtonin yliopistossa. 

Hän oli sittemmin Joensuun yliopiston yliassistentti (1991–2004), joina vuosina hän toimi vierailevana professorina Kanadassa McGillin yliopistossa (1992–1993), Joensuun yliopiston määräaikaisena professorina (1993–1997) sekä Suomen Akatemian akatemiatutkijana (1998–2003) ja Erlangenin yliopiston vierailevana professorina (2000–2001). Vuodesta 2004 lähtien hän oli Tampereen teknillisen yliopiston matematiikan professori kesään 2016 saakka ja tämän jälkeen Helsingin yliopiston yliopistonlehtori. 

Erikssonin tutkimustyö käsittelee matematiikkaa, erityisesti analyysiä, Cliffordin algebroita ja analyysiä sekä potentiaaliteorian aihepiirejä. Eriksson on ollut Euroopan tiede- ja taideakatemian jäsen vuodesta 2016.

## Lähteet

## Aiheesta muualla
* Sirkka-Liisa Eriksson Tuhat-tutkimusportaalissa   (helsinki.fi)
* Sirkka-Liisa Eriksson. University of Helsinki, Department of Mathematics and Statistics  (researchgate.net)
* Google Scholar -haku "Sirkka-Liisa Eriksson"  (scholar.google.com)
* Sirkka-Liisa Eriksson. Adjunct Professor at University of Helsinki  (linkedin.com)
Jääkiekon nuorten maailmanmestaruuskilpailut 2020

**Jääkiekon nuorten maailmanmestaruuskilpailut 2020** olivat järjestyksessään 44. jääkiekon alle 20-vuotiaiden MM-kisat, ja ne pelattiin Tšekissä Ostravassa ja Třinecissä 26. joulukuuta 2019 – 5. tammikuuta 2020. Edellisen kerran Tšekki järjesti nuorten MM-kisat vuonna 2008. Suomi oli turnauksessa mukana puolustavana maailmanmestarina.

## Otteluareenat

## Alkusarja
### Lohko A

### Lohko B

## Pudotuspelit
### Turnauspuu
Välieräparit määrättiin uudelleen puolivälierien jälkeen.

### Puolivälierät

### Välierät

### Pronssiottelu

### Loppuottelu

## Lähteet

## Aiheesta muualla
* Virallinen kisasivusto
Toto XIV

**Toto XIV** on yhdysvaltalaisen rockyhtye Toton 13. studioalbumi (kuitenkin laskettu neljänneksitoista), joka julkaistiin 20. maaliskuuta 2015. Se on heidän ensimmäinen studioalbuminsa sitten *Falling in Betweenin*, joka julkaistiin vuonna 2006. 

Albumi merkitsee Joseph Williamsin paluuta laulajaksi, Steve Porcaron paluuta koskettimiin ja David Hungaten paluuta yhtyeen basistiksi. *Toto XIV* on ensimmäinen ja ainoa albumi, jolla rummuissa on Keith Carlock, joka korvaa vuodesta 1992 rumpalina toimineen Simon Phillipsin. Se on myös ensimmäinen studiolevy sitten vuonna 1982 julkaistun *[[Toto IV]]* -albumin ilman pitkäaikaista basistia Mike Porcaroa, joka oli jäänyt pois yhtyeestä vuonna 2007 ALS-taudin takia ja kuollut hiukan ennen albumin julkaisua. 

## Kappaleet

## Kokoonpano
;Yhtye
* Steve Lukather – kitarat, laulu, bassokitara kappaleilla 5, 6, 11 
* Joseph Williams – laulu, koskettimet kappaleilla 5 ja 11 
* David Paich – piano, urut, muut koskettimet, laulu, kontrabasso raidalla 9 
* Steve Porcaro – syntetisaattorit, koskettimet raidalla 7, laulu kappaleessa 7 
* Keith Carlock – rummut, taustalaulu raidalla 2 

;Vierailevat muusikot
* David Hungate – bassokitara raidoilla 3, 4, 7, 8 
* Tal Wilkenfeld – bassokitara raidoilla 9, 10 
* Leland Sklar – bassokitara raidalla 2 
* Tim Lefebvre – bassokitara raidalla 1 
* Lenny Castro – perkussiot raidoilla 2, 3, 5-10 
* Martin Tillman – sello raidoilla 6, 7, 11  
* CJ Vanston – lisäsyntetisaattorit raidoilla 1-6, 10, 11, taustalaulu kappale 2, tuotanto 
* Michael McDonald – taustalaulu kappaleilla 6, 8, 10 
* Amy Keys – taustalaulu kappaleilla 4, 6, 8, 10 
* Mabvuto Carpenter – taustalaulu kappaleilla 5, 11 
* Jamie Savko – taustalaulu kappaleilla 1, 2, 11 
* Emma Williams – taustalaulu radalla 2 
* Tom Scott – saksofonin ja torvien sovittaminen raidalla 4, saksofoni raidalla 8 

## Lähteet
Four (One Directionin albumi)

**Four** on brittiläis-irlantilaisen poikayhtyeen One Directionin neljäs studioalbumi, joka julkaistiin 17. marraskuuta 2014. Albumilta julkaistiin ensin kaksi singleä, "Steal My Girl" ja "Night Changes". Suomessa albumin paras sijoitus oli virallisen albumilistan kolmantena.

Billboard 200 -albumilistalla levy nousi suoraan ykköseksi, niin kuin yhtyeen kolme aikaisempaakin levyä. Albumi ylsi ykköseksi myös muun muassa Britanniassa. Maailmanlaajuisesti albumia myytiin 3,2 miljoonaa kappaletta, mikä teki siitä vuoden 2014 kuudenneksi myydyimmän albumin.

## Kappaleet
#
#
#
#
#
#
#
#
#
#
#
#

## Lähteet
Visitant

**Visitant** on Arsisin kuudes studioalbumi, joka julkaistiin 2. marraskuuta 2018. Albumin tekoa ovat inspiroineet kauhuelokuvat.

## Vastaanotto

Albumi sai hyvän vastaanoton. Angry Metal Guyn L. Saunders kehui albumin synkkiä melodioita sekä väkivaltaista energiaa, jotka sopivat hyvin albumin pimeään yleisilmeeseen. Exclaim! -sivuston John Weinberg antoi albumille arvosanan 8. Hän piti albumia johdonmukaisimpana sitten vuoden 2008 albumin *[[We Are the Nightmare]]*, ja sanoi yhtyeen osaavan loihtia musiikissaan kauhukuvia. Hän myös sanoi albumin olevan näennäiskäsitteellisesti vuoden Halloween-albumi.

## Kappaleet

## Kokoonpano
* James Malone – laulu, kitara
* Brandon Ellis – kitara
* Noah Martin – basso
* Shawn Priest – rummut

### Vierailevat muusikot
* Malcolm Pugh – kitarasoolo (kappale 2)
* Trevor Strnad – guest vocals (kappale 11)
* Ben Bennett – taustalaulu
* Torin Ridgway – taustalaulu

## Lähteet

## Aiheesta muualla
* 
*
The Seventh One

**The Seventh One** on Toton seitsemäs studioalbumi, joka julkaistiin 1. maaliskuuta 1988. Otsikkokappale ”The Seventh One” löytyy vain albumin japanilaisesta versiosta ja ”Pamela”-singlen B-puolelta. Se julkaistiin myös joissakin kokoelmissa myöhemmin.

## Kappaleet

## Kokoonpano
;Yhtye
* Joseph Williams – laulu (paitsi ”Anna” ja ”These Chains”)
* Steve Lukather – kitarat, taustalaulu, laulu (”Anna” ja ”These Chains”)
* David Paich – koskettimet, taustalaulu, laulu (”Home of the Brave”), torvisovitukset (kappaleet ”You Got Me”, ”Anna”, ”A Thousand Years”, ”These Chains” ja ”Home of the Brave”), johto (”A Thousand Years”, ”These Chains” ja ”Home of the Brave”)
* Mike Porcaro – basso 
* Jeff Porcaro – rummut, perkussiot 

;Vierailevat muusikot
* Steve Porcaro – syntetisaattorit, ohjelmointi, elektroniset soittimet
* Joe Porcaro – vibrafoni (kappaleet ”Pamela” ja ”These Chains”), lyömäsoittimet (kappaleet ”Anna” ja ”Mushanga”)
* Tom Scott – torvet (kappaleet ”Pamela”, ”You Got Me”, ”Stop Loving You” ja ”These Chains”), jousisovitukset (kappaleet ”Pamela”, ”Stop Loving You” ja ”These Chains”)
* Chuck Findley – torvet (kappaleet ”Pamela”, ”You Got Me”, ”Stop Loving You” ja ”These Chains”)
* Gary Grant – torvet (kappaleet ”Pamela”, ”You Got Me”, ”Stop Loving You” ja ”These Chains”)
* Gary Herbig – torvet (kappaleet ”Pamela”, ”You Got Me”, ”Stop Loving You” ja ”These Chains”)
* Jerry Hey – torvet (kappaleet ”Pamela”, ”You Got Me”, ”Stop Loving You” ja ”These Chains”), torvisovitukset (kappaleet ”You Got Me”)
* James Pankow – torvet (kappaleet ”Pamela”, ”You Got Me”, ”Stop Loving You” ja ”These Chains”)
* Lenny Castro – lyömäsoittimet (kappale ”You Got Me”)
* Jim Keltner – lyömäsoittimet (kappale ”You Got Me”)
* Michael Fisher – lyömäsoittimet (kappaleet ”Anna” ja ”Stop Loving You”)
* Marty Paich – jousisovitukset ja johto (kappale ”Anna”)
* James Newton Howard – jousisovitukset (kappale ”Anna”)
* Bill Payne – kosketinsoittimet (kappale ”Stop Loving You”)
* Andy Narell – steel pan (kappale ”Mushanga”)
* Jim Horn – nokkahuilut ja huilu (kappale ”Mushanga”), saksofoni (kappale ”Straight for the Heart”)
* David Lindley – hawaijinkitara (kappale ”Stay Away”)
* Tom Kelly – taustalaulu (kappaleet ”Pamela” ja ”Only the Children”)
* Patti Austin – taustalaulu (kappaleet ”You Got Me”, ”Mushanga” ja ”Straight for the Heart”)
* Jon Anderson – taustalaulu (kappale ”Stop Loving You”)
* Linda Ronstadt – taustalaulu (kappale ”Stay Away”)

## Lähteet
Kunniajäsen

**Kunniajäsen** on eri alan yhteisöjen, järjestöjen ja joskus heimojen myöntämä erityinen arvonimi.

Kunniajäseneksi voidaan nimittää sellainen henkilö joka on toiminut myöntäjän eduksi poikkeuksellisen merkittävällä tavalla: perustajajäsenenä, vuosien ajan puheenjohtajatason toimihenkilönä, tehnyt jotain muuta poikkeuksellisen ansiokasta myöntäjän tai yleiseksi hyväksi.  

Kriteerit ovat kattavia ja ne vaihtelevat myöntäjästä toiseen.

## Lähteet

* Suomen Sosiaalidemokraattinen Puolue, säännöt
* Sukeltajainliitto, säännöt
* Museorautatieyhdistys ry, säännöt
Päivä kilpa-ajoissa

**Päivä kilpa-ajoissa** (*A Day at the Races*) on Sam Woodin ohjaama Marx-veljesten komediaelokuva vuodelta 1937. Sen ovat käsikirjoittaneet Robert Pirosh, George Seaton ja George Oppenheimer. Keskeisiä osia näyttelevät veljesten lisäksi muun muassa Margaret Dumont ja Maureen O’Sullivan.

## Juoni
Eläinlääkäri Hugo Z. Hackenbush (Groucho Marx) palkataan ihmisparantolan johtajaksi sen tärkeimmän asiakkaan, rikkaan rouva Upjohnin (Dumont) vaatimuksesta. Parantolalla menee huonosti, ja ketku pankkiiri Morgan (Douglas Dumbrille) yrittää saada sen omistukseensa tehdäkseen siitä pelikasinon. Parantolan omistaja Judy Standish (Maureen O’Sullivan) toivoo rouva Upjohnilta suurta lahjoitusta, joka pelastaisi talouden. 

Samaan aikaan omistajan miesystävä, laulaja Gil Stewart (Allan Jones) on käyttänyt säästönsä Morganilta ostamaansa kilpahevoseen nimeltä Hi-Hat ja palkannut sitä ratsastamaan Morganin entisen jockeyn nimeltä Stuffy (Harpo Marx). Gil on luvannut lahjoittaa tulevan laukkakilpailun palkintorahat naisystävänsä parantolalle. Juuri nyt hänellä ei ole rahaa edes hevosen ruokkimiseen, mutta parantolassa työskentelevä Tony (Chico Marx) keksii siihen keinot. 

Monien muiden kommellusten jälkeen elokuva huipentuu estelaukkakilpailuun, jossa Hi-Hat ja pankkiiri Morganin omistama hevonen kompastuvat molemmat mutaesteeseen ja jockeyt putoavat niiden selästä. Hevoset tulevat niin mutaisiksi, että jockeyt jatkavat kisaa erehdyksessä toistensa hevosilla. Hi-Hat voittaa, parantola pelastuu, Gil ja Judy saavat toisensa, ja tohtori Hackenbush kosii rouva Upjohnia.

## Rooleissa

## Vastaanotto ja myöhempi arvostus
American Film Institute valitsi elokuvan vuonna 2000  sijalle 59.

British Film Institute otti *Päivän kilpa-ajoissa* vuonna 2005 mukaan lasten ja nuorten elokuvaharrastusta edistämään tarkoitetulle listalleen ”50 elokuvaa jotka kannattaisi nähdä ennen kuin täyttää 14”.

## Lähteet

## Aiheesta muualla
*
Carl Mannerheim (pankinjohtaja)

**Carl Erik Johan Mannerheim** (18. maaliskuuta 1865 Askainen – 6. heinäkuuta 1915 Tukholma, Ruotsi) oli suomalainen, myöhemmin Ruotsissa asunut kreivi, pankinjohtaja ja valtiopäivämies. Hän oli suomalaisen Mannerheim-aatelissuvun päämies.

Carl Mannerheimin vanhemmat olivat Louhisaaren kartanon omistanut kreivi Carl Robert Mannerheim ja Hedvig Charlotta Hélène von Julin. Hänen sisaruksiaan olivat sairaanhoitaja Sophie Mannerheim, marsalkka ja presidentti Carl Gustaf Emil Mannerheim, kirjailija Eva Mannerheim-Sparre ja liikemies Johan Mannerheim. Suvussa kreivin arvo periytyi vain vanhimmalle pojalle, muut veljet saivat alemman vapaaherran arvon. 

Mannerheim kirjoitti ylioppilaaksi Helsingfors privatlyceumista vuonna 1882, suoritti oikeustieteellisen tutkinnon vuonna 1887 ja sai varatuomarin arvon vuonna 1890. Hän työskenteli lyhyen aika virkamiehenä Suomen senaatissa ja piti omaa asianajotoimistoa, kunnes siirtyi vuonna 1895 Pohjoismaiden Osakepankin Helsingin-konttorin toiseksi esimieheksi ja  vuonna 1898 esimieheksi. Mannerheim osallistui aatelissäädyssä valtiopäiville 1891, 1894, 1897 ja 1899. Vuoden 1897 valtiopäivillä hän edusti isänsä estymisen vuoksi kreivillistä Mannerheim-sukua ja muilla kerroilla valtakirjalla vapaaherrallista Mannerheim-sukua.

Mannerheim kuului ensimmäisen sortokauden aikana näkyviin perustuslaillisiin sekä passiivisen vastarinnan salaisen keskusjärjestön kagaalin hallitukseen. Suomen kenraalikuvernööri Nikolai Bobrikov karkotti hänet maasta huhtikuussa 1903, jolloin hän muutti Ruotsiin. Mannerheim jäi asumaan Ruotsiin, vaikka karkotus kumottiin jo tammikuussa 1905, ja sai Ruotsin kansalaisuuden vuonna 1908. Hän oli ruotsalaisen Stockholm-Öfre Norrland -pankin johtajana vuosina 1904–1910. Lisäksi hän kuului vuodesta 1908 henkivakuutusyhtiö Thulen hallitukseen ja oli vuodesta 1910 Kramfors- ja Frånö Nya -osakeyhtiöiden hallitusten puheenjohtajana.

Mannerheimin puoliso oli laulaja Aina Johanna Ehrnrooth. Heidän poikansa Carl-Erik Mannerheim vaikutti myöhemmin kartanonomistajana sekä Suomessa että Ruotsissa, tytär Aina Hélène Louise oli naimisissa liikemies Carl Johan Ehrnroothin kanssa. Poliitikko Georg C. Ehrnrooth oli Mannerheimin tyttärenpoika. Mannerheimin pojantytär oli keraamikko Lillemor Mannerheim.

## Lähteet

## Aiheesta muualla
* Laina Järvinen : Kreivin aikaa Kylmäkosken Tipurilla, Aamulehti, 25.11.1934, nro 319, s. 19, Kansalliskirjaston digitaaliset aineistot